CELEX: 52007PC0782
Language: hu
Date: 2007-12-13
Title: Javaslat: a Tanács határozata az Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról szóló jegyzőkönyv felmondásáról

Fontos jogi nyilatkozat

|

52007PC0782

Javaslat: a Tanács határozata az Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról szóló jegyzőkönyv felmondásáról  /* COM/2007/0782 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 13.12.2007COM(2007) 782 véglegesJavaslat:A TANÁCS HATÁROZATAaz Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról szóló jegyzőkönyv felmondásáról(előterjesztő: a Bizottság)INDOKOLÁSAz Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról szóló JEGYZŐKÖNYVET kétéves időtartamra, 2006. augusztus 1-jén kötötték. A 12. cikke értelmében a jegyzőkönyv, ha fel nem mondják, hallgatólagos megegyezéssel kétszer két évre meghosszabbítható. A jegyzőkönyv felmondásáról a 13. cikk rendelkezik, előírva, hogy az érintett fél a kezdeti időszak vagy minden további időszak lejárata előtt legalább hat hónappal írásban értesíti a másik felet a megállapodás felmondására vonatkozó szándékáról.A jegyzőkönyv az ellentételezés összegét évi 86 000 000 euróban határozta meg tizenegy halászati kategóriát érintő halászati lehetőségekért, amelyekkel tizenkét tagállam élhet. E halászati kategóriák kihasználtsága nem optimális, a legtöbb kategória kiaknázásában alulteljesítés tapasztalható, ami veszélyezteti a jegyzőkönyv gazdasági és pénzügyi jövedelmezőségét. Következésképp a javaslat a jegyzőkönyv hallgatólagos meghosszabbítása helyett annak a 13. cikk szerinti felmondását irányozza elő, hogy új tárgyalásokat lehessen kezdeni Mauritániával egy olyan új jegyzőkönyv elfogadása céljából, amelyik az érintett tagállami flották valós igényeihez igazodó halászati lehetőségeket biztosítana és ennek megfelelő pénzügyi ellentételezést határozna meg.A Bizottság ezért javasolja, hogy a Tanács fogadja el ezt a határozatot.Javaslat:A TANÁCS HATÁROZATAaz Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról szóló jegyzőkönyv felmondásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 300. cikke (2) bekezdésére, összefüggésben annak 37. cikkével,tekintettel a Bizottság javaslatára,mivel:(1) A Közösség és a Mauritániai Iszlám Köztársaság 2006. augusztus 1-jén, kétéves időtartamra jegyzőkönyvet fogadott el az Európai Közösség és a Mauritániai Iszlám Köztársaság közötti halászati partnerségi megállapodásban meghatározott halászati lehetőségek és pénzügyi ellentételezés megállapításáról[1]. A 12. cikke értelmében a jegyzőkönyv, ha a felek valamelyike fel nem mondja, hallgatólagos megegyezéssel kétszer két évre meghosszabbítható.(2) A jegyzőkönyv által biztosított halászati lehetőségek nem optimális kihasználtsága miatt a Közösség érdeke a jegyzőkönyv felmondását kívánja az említett jegyzőkönyv 13. cikkében szereplő feltételekkel, és azt, hogy tanácskozások kezdődjenek a Mauritániai Iszlám Köztársasággal.(3) A halászati tevékenységeknek az így felmondott jegyzőkönyv lejártakor való folytatódását biztosítandó helyénvaló új tárgyalásokat kezdeményezni a Tanács által adott irányelveknek megfelelően a tagállami flották valós igényeihez jobban igazodó halászati lehetőségeket biztosító jegyzőkönyv kidolgozására.A KÖVETKEZŐKÉPPEN HATÁROZOTT:Egyetlen cikkA Tanács felhatalmazza a Bizottságot, hogy a Közösség nevében felmondja a fent említett jegyzőkönyvet és a felmondásról hivatalosan értesítse a Mauritániai Iszlám Köztársaságot.Kelt Brüsszelben,a Tanács részérőlaz elnök [1] A Tanács 1801/2006/EK rendelete (2006. november 30.) az Európai Közösség és a Mauritániai Iszlám Köztársaság közötti halászati partnerségi megállapodás megkötéséről – HL L 343/9., 2006. december 8.